**NOTĂ INFORMATIVĂ**

**la proiectul hotărîrii Guvernului cu privire la modificarea anexei la Hotărîrea Guvernului nr.248 din 8 aprilie 2010 cu privire la aprobarea componenţei nominale a Colegiului Ministerului Economiei**

Întru realizarea art. 33 alin. (1) – (4) al Legii nr. 98 din 04 mai 2012 privind administraţia publică centrală de specialitate, Ministerul Economiei a elaborat proiectul hotărîrii Guvernului cu privire la modificarea şi completarea anexei la Hotărîrea Guvernului nr. 248 din 8 aprilie 2010, care vizează actualizarea componenţei nominale a Colegiului Ministerului Economiei, cu includerea reprezentanţilor activi şi relevanţi ai mediului academic şi societăţii civile.

Optimizarea procesului de comunicare cu reprezentanţii societăţii civile, precum şi implicarea activă a societăţii civile în procesul de guvernare şi de luare a deciziilor, oferindu-le acestora, în mod expres, drept de vot deliberativ, şi nu doar consultativ, constituie una dintre priorităţile Guvernului Republicii Moldova.

În acest context, Ministerul Economiei, prinproiectul hotărîrii Guvernului cu privire la modificarea şi completarea anexei la Hotărîrea Guvernului nr. 248 din 8 aprilie 2010, a modificat şi completat componența nominală a Colegiului cu reprezentanţi ai mediului academic şi ai societăţii civile.

Promovarea proiectului hotărîrii Guvernului cu privire la modificarea şi completarea anexei la Hotărîrea Guvernului nr.248 din 8 aprilie 2010 nu necesită cheltuieli bugetare suplimentare.

Pentru implementarea prevederilor proiectului hotărîrii Guvernului cu privire la modificarea şi completarea anexei la Hotărîrea Guvernului nr. 248 din 8 aprilie 2010 nu este necesară modificarea altor acte normative.

În scopul respectării prevederilor Legii nr. 239 din 13.11.2008 privind transparenţa în procesul decizional, proiectul de hotărîre a fost plasat pe pagina web a Ministerului Economiei [www.mec.gov.md](http://www.mec.gov.md) şi pe portalul guvernamental particip.gov.md.

**Viceprim-ministru,**

**Ministru Stephane Christophe BRIDE**